অসুস্থ মা মমতাজ বেওয়া জানান, নুসরাতের বাবা মেহেদী হাসান নাটোর লাল বাজারের একজন অটোচালক ছিলেন। তার মৃত্যুর পর সিংড়ার সরকার পাড়া মহল্লায় এসে একটি টিনের বাড়ি ভাড়া নিয়ে বসবাস করে আসছিলেন তারা। ঠিকমত তিনবেলা খাবার জোটেনা তাদের। অভাবের কারণে নুসরাতকে তাদের এক নিকট আত্মীয়ের বাসায় আশ্রিত থেকে পড়ালেখা করতে হয়েছে। আর এখন তিনি নিজেই হঠাৎ অসুস্থ হয়ে ডান হাত ও ডান পা প্যারালাইজড হয়ে বিছানায় শয্যাশায়ী। মেয়ের পড়াশোনা চালিয়ে যেতে তিনি সরকার ও সমাজের বৃত্তবানদের সহযোগিতা কামনা করেন।